CELEX: 31993D0025
Language: el
Date: 1992-12-11 00:00:00
Title: 93/25/ΕΟΚ: Απόφαση της Επιτροπής της 11ης Δεκεμβρίου 1992 περί εγκρίσεως ορισμένων επεξεργασιών διά των οποίων αναχαιτίζεται η ανάπτυξη παθογόνων μικροοργανισμών στα δίθυρα μαλάκια και στα γαστερόποδα της θάλασσας

Avis juridique important

|

31993D0025

93/25/ΕΟΚ: Απόφαση της Επιτροπής της 11ης Δεκεμβρίου 1992 περί εγκρίσεως ορισμένων επεξεργασιών διά των οποίων αναχαιτίζεται η ανάπτυξη παθογόνων μικροοργανισμών στα δίθυρα μαλάκια και στα γαστερόποδα της θάλασσας  

Επίσημη Εφημερίδα αριθ. L 016 της 25/01/1993 σ. 0022 - 0023 Φινλανδική ειδική έκδοση: Κεφάλαιο 3 τόμος 48 σ. 0039  Σουηδική ειδική έκδοση: Κεφάλαιο 3 τόμος 48 σ. 0039 

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Δεκεμβρίου 1992 περί εγκρίσεως ορισμένων επεξεργασιών διά των οποίων αναχαιτίζεται η ανάπτυξη παθογόνων μικροοργανισμών στα δίθυρα μαλάκια και στα γαστερόποδα της θάλασσας(93/25/ΕΟΚ)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 91/493/ΕΟΚ του Συμβουλίου της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και εμπορία των προϊόντων της αλιείας (1), και ιδίως το κεφάλαιο IV του παραρτήματος,  Εκτιμώντας:  ότι τα δίθυρα μαλάκια και τα γαστερόποδα της θάλασσας που συλλέγονται στις περιοχές οι οποίες απαριθμούνται στο κεφάλαιο 1 σημείο 1 στοιχεία β) και γ) του παραρτήματος της οδηγίας 91/492/ΕΟΚ του Συμβουλίου της 15ης Ιουλίου 1991 περί καθορισμού των  υγειονομικών κανόνων που διέπουν την παραγωγή και εμπορία των ζώντων δίθυρων μαλακίων (2) συνιστούν έναν εν δυνάμει κίνδυνο για τον καταναλωτή εφόσον δεν υποβάλλονται σε κατάλληλη επεξεργασία- ότι η Ισπανία και το Ηνωμένο Βασίλειο έχουν προτείνει τρόπους επεξεργασίας με σκοπό την αναχαίτιση της ανάπτυξης παθογόνων μικροοργανισμών στα δίθυρα μαλάκια και στα γαστερόποδα της θάλασσας- ότι οι εν λόγω τρόποι επεξεργασίας αρκούν για να διασφαλιστεί η καταλληλότητα των προϊόντων και ότι, συνεπώς, δεν συντρέχει λόγος για προηγούμενο καθαρισμό ή επανεγκλεισμό αυτών- ότι τα προβλεπόμενα στην παρούσα απόφαση μέτρα είναι σύμφωνα προς τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι τρόποι επεξεργασίας που περιγράφονται στο παράρτημα της παρούσας απόφασης εγκρίνονται, με σκοπό την αναχαίτιση της ανάπτυξης παθογόνων μικροοργανισμών στα δίθυρα μαλάκια και τα γαστερόποδα της θάλασσας που συλλέγονται στις περιοχές οι οποίες  απαριθμούνται στο κεφάλαιο Ι σημείο 1 στοιχεία β) και γ) του παραρτήματος της οδηγίας 91/492/ΕΟΚ και τα οποία δεν απετέλεσαν αντικείμενο καθαρισμού ή επανεγκλεισμού πριν διατεθούν στην κατανάλωση.  Άρθρο 2  Η παρούσα απόφαση απευθύνεται προς τα κράτη μέλη.  Βρυξέλλες, 11 Δεκεμβρίου 1992.  Για την Επιτροπή Ray MAC SHARRY Μέλος της Επιτροπής (1) ΕΕ αριθ. L 268 της 24. 9. 1991, σ. 15.  (2) ΕΕ αριθ. L 268 της 24. 9. 1991, σ. 1.    ΠΑΡΑΡΤΗΜΑ   Α. Επεξεργασία αποστειρώσεως  Τα δίθυρα μαλάκια και τα γαστερόποδα της θάλασσας μπορούν να υποβληθούν σε επεξεργασία αποστειρώσεως μέσα σε δοχεία ερμητικώς κλεισμένα τα οποία πληρούν τους όρους που καθορίζονται στο κεφάλαιο IV σημείο 4 της οδηγίας  91/493/ΕΟΚ.  Β. Άλλοι τρόποι θερμικής επεξεργασίας  Τα μη κατεψυγμένα δίθυρα μαλάκια και γαστερόποδα της θάλασσας με κέλυφος μπορούν να υποβληθούν σε μία από τις παρακάτω μεθόδους επεξεργασίας:  1. - εμβαπτίζονται σε βραστό νερό επί όσο χρόνο χρειάζεται για να ανυψωθεί η εσωτερική θερμοκρασία της σάρκας των μαλακίων μέχρι τους 90 oC,  - η εν λόγω ελάχιστη εσωτερική θερμοκρασία διατηρείται επί 90 τουλάχιστον δευτερόλεπτα.  2. - Ψήνονται επί 3 έως 5 λεπτά μέσα σε κλειστή κάμινο όπου:  - οι τιμές της θερμοκρασίας ευρίσκονται μεταξύ 120 και 160 oC,  - οι τιμές της πιέσεως ευρίσκονται μεταξύ 2 kg/cm2 και 5 kg/cm2 και εν συνεχεία αφαιρείται το κέλυφος και η σάρκα καταψύχεται πλήρως στη θερμοκρασία των  20 oC.